cyanic-selkie/wikianc huggingface dataset:
โดราเอมอน ตอน โนบิตะนักบุกเบิกอวกาศ
ตัวละครพิเศษในภาคนี้
เด็กหนุ่มชาวดาวโคยะโคยะ ที่กำลังเดินทางดาวโคโคยะซึ้งเป็นบ้านเกิดของเขา จู่ๆเครื่องยานอวกาศก็ได้ตกลงไปติดกับเสื่อห้องนอนของโนบิตะไปยังโลกมนุษย์ทำให้เขาติดในเสื่อห้องนอนโนบิตะ ออกจากไม่ได้ พร้อมกับจามี่ กระต่ายคู่หูของเขา โดยเขากับจามี่ได้พบกับโดราเอมอนและโนบิตะโดยบัญเอิล สิ่งมีชีวิตที่มีรูปร่างคล้ายกระต่าย สัตว์เลี้ยงคู่หูของโรพอล น้องสาวของโรพอล
หาดกมลา
หาดกมลา เป็นหาดทางตะวันตกของจังหวัดภูเก็ต เป็นสถานที่ท่องเที่ยวที่สำคัญแห่งหนึ่งของจังหวัดภูเก็ต อยู่ห่างจากหาดป่าตองประมาณ 8 กิโลเมตร และจากตัวเมืองประมาณ 26 กิโลเมตร และใช้เวลาประมาณครึ่งชั่วโมงจากสนามบินภูเก็ต หาดกมลาเหมาะสำหรับผู้ที่ต้องการหลีกเลี่ยงจากความวุ่นวาย และต้องการใช้เวลาส่วนตัวกับคนในครอบครัวหรือเพื่อนฝูง.
สิ่งแวดล้อม
หาดกมลามีหาดทรายที่ทอดยาว และบรรยากาศเงียบสงบ เหมาะสำหรับวันหยุดพักผ่อนของครอบครัว หาดกมลาเป็นทางโค้งยาวสามารถเล่นน้ำได้ตลอดทั้งปี ทะเลมีความสงบที่สุดตั้งแต่เดือนพฤศจิกายนถึงเมษายน และมีคลื่นลมบางส่วนในช่วงเดือนพฤษภาคมถึงตุลาคม หาดกมลาไม่มีผับ บาร์ หรือกิจกรรมกีฬาทางน้ำมากมาย จึงเป็นชายหาดในอุดมคติสำหรับครอบครัวที่มีเด็กเล็ก ผู้ปกครองสามารถนอนอาบแดดในขณะที่ดูลูกๆเล่นน้ำทะเลได้อย่างสบายใจโดยไม่ต้องกังวลว่าเจ้าตัวเล็กจะว่ายน้ำขวางทางของนักเล่นกระดานโต้คลื่น ผู้คนยังสามารถดำน้ำตื้นในตอนเหนือของชายหาดได้ตั้งแต่เดือนพฤศจิกายนถึงเมษายนของทุกปี แต่เป้าหมายของคนส่วนใหญ่ที่มาหาดกมลาคือการพักผ่อนหรือหาจุดที่เหมาะสมในการนอนเล่นบนชายหาดภายใต้แสงแดด หาดกมลามีร้านอาหารมากมายตามชายหาด ที่มีทั้งอาหารไทย อาหารฝรั่ง สลัด ไก่สะเต๊ะ แกงกะหรี่ และอื่นๆ อีกมากมาย.
ชีวิตกลางคืน
หาดกมลาคึกคักในช่วงกลางคืนเพราะนักท่องเที่ยวทั้งชาวไทยและต่างชาติทยอยมาชมการแสดงที่ภูเก็ตแฟนตาซี ซึ่งรวมการแสดงไทยดั้งเดิมระดับประเทศ กับฉากอันตระการตา กายกรรม และการแสดงช้าง นอกจากนี้ยังมีอาหารเย็นและร้านค้าที่มีสินค้าหลากหลายให้เลือกซื้อ
สึนามิ พ.ศ. 2547
เมื่อวันที่ 26 ธันวาคม พ.ศ. 2547 คลื่นยักษ์สึนามิที่เกิดจากแผ่นดินไหวในมหาสมุทรอินเดีย โจมตีชายหาดฝั่งตะวันตกที่สำคัญของภูเก็ต รวมไปถึงหาดกมลา ทำให้ได้รับความเสียหายอย่างหนัก กมลามีอนุสรณ์สถานสึนามิ ซึ่งสร้างเพื่อลำลึกถึงภัยพิบัติที่เคยเกิดขึ้นในปีพ.ศ. 2547 ทั้งนี้หาดกมลายังเป็นที่ตั้งของหมู่บ้านชาวประมงมุสลิมอีกด้วย.
ไก่ชน/เพาะพันธุ์
ไก่ชนภูเก็ตผิดกฎหมาย แต่หาดกมลากลายเป็นศูนย์เพาะพันธุ์ไก่ชนใน ภูเก็ต. ศูนย์เพาะพันธุ์หลายแห่งดำเนินการโดยผู้มีอิทธิพล นักการเมือง และมาเฟียในท้องถิ่น สิ่งนี้ทำให้เกิดความขัดแย้งระหว่างเจ้าของที่ดินที่มีพรมแดนติดกับศูนย์เพาะพันธุ์ไก่เนื่องจากไก่ขันและมูลค่าทางการเงินของที่ดินลดลง.
ตำนานอาถรรพ์แห่งเกาะลังกาวี (Legend of Langkawi)
เป็นเรื่องราวเกี่ยวกับหญิงสาวรูปงาม นามว่า “นางมัสสุหรี” ลูกสาวคนที่สามของ Pandak Mayah และ Cik Alang ซึ่งมีชีวิตอยู่ในช่วงปี ค.ศ. 1762 ถึง 1800 เมื่อเธอโตขึ้น เธอเป็นหนึ่งในหญิงสาวที่สวยที่สุดบนเกาะลังกาวี นางมัสสุหรีได้หมั้นหมายกับ Wan Darus ซึ่งเป็นน้องชายของผู้ใหญ่บ้าน
เมื่อ Wan Darus ต้องออกไปทำสงครามกับกองทัพสยามในขณะนั้น นางมัสสุหรีสนิทสนมกับชายหนุ่มที่ชื่อ Deraman ในขณะที่ Wan Mahora ซึ่งเป็นแม่ยายของนางมัสสุหรี ไม่พอใจกับเรื่องดังกล่าว เธออิจฉาในความงามของนางมัสสุหรีมาโดยตลอด ดังนั้นเธอจึงฉวยโอกาสนี้กล่าวหาว่านางมัสสุหรีล่วงประเวณีในขณะที่ Wan Darus ไม่อยู่
หลังจากนั้น นางมัสสุหรีก็ถูกมัดไว้กับต้นไม้ท่ามกลางแสงแดดที่แผดเผาเป็นเวลาหลายวันก่อนที่พวกเขาจะลงโทษเธอ ไม่มีใครเชื่อเมื่อเธอบอกว่าเธอบริสุทธิ์และไม่มีใครรับฟังคำวิงวอนของเธอในขณะที่เธอทนทุกข์ทรมานอย่างมาก ในที่สุดเธอก็ถูกตัดสินประหารชีวิต กลับกลายเป็นว่าไม่มีกริชหรือดาบใดๆของพวกเขาที่สามารถฆ่าเธอได้ไม่ว่าพวกเขาจะพยายามมากแค่ไหนก็ตาม นางมัสสุหรีถึงจุดที่ยอมรับชะตากรรมของเธอ เธอบอกให้พวกเขาฆ่าเธอด้วยกริชของบรรพบุรุษของบิดาของเธอ ในที่สุดพวกเขาก็แทงเธอจนเสียชีวิต แต่แทนที่เลือดที่ไหลออกจะเป็นสีแดง เลือดที่ไหลออกจากร่างกายของเธอกลับเป็นสีขาว ซึ่งเป็นสัญลักษณ์ของความบริสุทธิ์
ภาคอุตสาหกรรมการท่องเที่ยว: ชาวบ้านบนเกาะลังกาวีเชื่อในตำนานอาถรรพ์แห่งเกาะลังกาวี (Legend of Langkawi) เป็นอย่างมาก อย่างไรก็ตามพวกเขาเชื่อว่าคำสาปของนางมัสสุหรีได้สิ้นสุดลงในปลายศตวรรษที่ผ่านมา เนื่องจากคนบนเกาะเริ่มอยู่อย่างสงบสุข ชาวบ้านโต้แย้งว่าปัญหาและโศกนาฏกรรมได้สิ้นสุดลงแล้วจึงเริ่มพัฒนาการท่องเที่ยวบนเกาะแห่งนี้
ศิรินทรา ยายี (Sirintra Yayee) ถูกติดตามและระบุว่าเธอเป็นทายาทลำดับที่เจ็ดของเจ้าหญิงมัสสุหรี ครอบครัวของเธอย้ายไปอยู่ที่กมลา จังหวัดภูเก็ต ครั้งหนึ่งเธอได้รับข้อเสนอให้อยู่บนเกาะลังกาวี แม้จะได้รับการต้อนรับอย่างอบอุ่นจากชาวลังกาวี เธอก็ยังปฏิเสธและเลือกที่จะใช้ชีวิตต่อไปที่จังหวัดภูเก็ตแทน ชีวิตของศิรินทรา ยายี ดูเหมือนจะเปลี่ยนไปบ้างแล้ว แต่ความเป็นจริง ตั้งแต่ชีวิตของเธอในสมัยก่อน สู่จินตนาการและเทพนิยายในวัยเด็กและวัยผู้ใหญ่ตอนต้นของเธอ ตอนนี้เธอแต่งงานแล้วและกลับไปใช้ชีวิตตามปกติเฉกเช่นคนทั่วไปแล้ว.
นอกจากนี้ ยังมีอีกห้าครอบครัวในหมู่บ้านที่อ้างความเกี่ยวพันทางสายเลือดกับเจ้าหญิงมัสสุหรีได้แก่ ครอบครัวดุมลักษณ์ ครอบครัวแสงทอง ครอบครัวสาริยา ครอบครัวสุขศรีสินธุ์ และครอบครัวสังวาลย์ ครอบครัวทั้งหมดนี้บอกว่าพวกเขาไม่ต้องการอะไรนอกจากให้สาธารณชนได้รู้ว่ายายีไม่ใช่ทายาทเพียงผู้เดียว คุณสะอาด สุขศรีสินธุ์ อายุ 58 ปี กล่าวว่าคุณทวดของเขา (Toh Arkem) เป็นลูกชายคนเดียวของเจ้าหญิงมัสสุหรี หลังจากที่เจ้าหญิงสิ้นพระชนม์แล้ว คุณทวดของเขาก็ย้ายไปอยู่ที่กมลา และต่อมาก็มีบุตรชายสี่คนและบุตรสาวอีกสองคน ก่อนที่คุณทวดจะเสียชีวิต เขาได้มอบกริชให้ลูกๆของเขาแต่ละคน ทั้งหกครอบครัวยังคงมีกริชเป็นเครื่องพิสูจน์สายเลือดของพวกเขา (Chern Yayee) หัวหน้าครอบครัวตระกูลยายี กล่าวว่า “ตั้งแต่แรกเริ่ม ข้าพเจ้าทราบมาโดยตลอดว่าเราไม่ใช่ทายาทที่มีชีวิตเพียงตระกูลเดียวของเจ้าหญิง ข้าพเจ้ารู้ว่ายังมีอีกห้าครอบครัวเช่นกัน สิ่งสำคัญคือหลานสาวของข้าพเจ้า ศิรินทรา เป็นทายาทรุ่นที่เจ็ดของเจ้าหญิง นั่นเป็นเหตุผลที่รัฐบาลมาเลเซียต้องการให้เธออยู่ในลังกาวีเพื่อยุติคำสาป.”
อัตลักษณ์ประจำสถานี
อัตลักษณ์ประจำสถานี (Station identification) หรือที่เรียกกันว่า ไอเด้นท์ (ident) คือส่วนหนึ่งของสถานีวิทยุ หรือสถานีโทรทัศน์ ซึ่งจะบอกชื่อประจำรายการ หรือชื่อประจำสถานีที่ออกอากาศอยู่ในขณะนั้น อัตลักษณ์ประจำสถานียังมีส่วนเกี่ยวกับโลโก้ผลิตที่ใช้ในรายการโทรทัศน์และภาพยนตร์ต่างๆด้วย
ในการออกอากาศรายการทางโทรทัศน์ เมื่อจบช่วงนั้นของรายการที่ออกอากาศอยู่แล้ว จะแสดงอัตลักษณ์ประจำสถานี เพื่อเป็นการปิดท้ายช่วงนั้นของรายการ
ทวีปเอเชีย
สำหรับในประเทศไทยนั้น ไอเด้นท์จะรู้จักกันในชื่อ มอนเทจ (montage) ส่วนประเทศกัมพูชาและเวียดนามจะรู้จักกันในชื่อ อินเตอร์ลูด (interlude)
การใช้ไอเด้นท์ในฟิลิปปินส์จะแตกต่างจากที่ประเทศอื่นๆใช้ คือนำมาใช้สำหรับบอกฤดูที่ออกอากาศรายการนั้น แทนที่จะบอกชื่อและสัญลักษณ์ประจำรายการหรือสถานีโทรทัศน์ อันได้แก่ tag-init (ฤดูร้อน), tag-ulan (ฤดูฝน), และ Pasko (ฤดูช่วงวันคริสต์มาส) โดยจะแสดงผลเป็นระยะเวลา 3-6 นาที ทั้งนี้ขึ้นอยู่กับสถานีโทรทัศน์ด้วย โดยไอเด้นท์ที่ออกอากาศระยะเวลายาวที่สุดมีชื่อว่า "Thank You Ang Babait Ninyo" ซึ่งออกอากาศทางช่องเอบีเอส-ซีชีเอ็น เมื่อ พ.ศ. 2557 โดยออกอากาศเป็นระยะเวลารวมทั้งสิ้น 10 นาที 36 วินาที
ออสเตรเลีย
สำหรับสถานีวิทยุและโทรทัศน์ในออสเตรเลียนั้น จะใช้ชื่อเมือง ชื่ออำเภอ หรือชื่อบริษัทที่ออกอากาศในอัตลักษณ์ประจำสถานี เช่น ชาร์เตอร์ส ทาวเวอร์ส เป็นต้น โดยอัตลักษณ์ของสถานีโทรทัศน์ต่างๆจะใช้ชื่อบริษัทที่ออกอากาศแทน
เทศมณฑลของประเทศลิทัวเนีย
ประเทศลิทัวเนียประกอบด้วย เทศมณฑล (apskritis) จำนวน 10 เทศมณฑล แต่ละเทศมณฑลตั้งชื่อตามชื่อเมืองหลักและประกอบด้วยเทศบาล (savivaldybė) รวมทั้งหมด 60 เทศบาล แบ่งออกเป็น 9 เทศบาลนคร, 43 เทศบาลเขต และ 8 เทศบาล แต่ละเทศบาลประกอบด้วยแขวง (seniūnija; ) รวมทั้งหมด 545 แขวง การแบ่งเขตการปกครองรูปแบบนี้มีขึ้นตั้งแต่ พ.ศ. 2537 และได้รับการปรับปรุงเล็กน้อยใน พ.ศ. 2543
จนถึง พ.ศ. 2553 ตำแหน่งหัวหน้าปกครองเทศมณฑลต่าง ๆ คือผู้ว่าการเทศมณฑล (apskrities viršininkas) ซึ่งได้รับการแต่งตั้งจากรัฐบาลกลางในกรุงวิลนีอัส ผู้ว่าการเทศมณฑลมีหน้าที่หลักในการกำกับดูแลเทศบาลในสังกัดให้ปฏิบัติตามกฎหมายและรัฐธรรมนูญลิทัวเนีย แต่พวกเขาไม่ได้รับมอบอำนาจอื่นมากนัก จึงมีการเสนอว่าเทศมณฑลทั้งสิบเทศมณฑลไม่มีความจำเป็นสำหรับลิทัวเนีย เนื่องจากเทศมณฑลที่เล็กที่สุดสองเทศมณฑลดูแลเทศบาลเพียงสี่เทศบาล ดังนั้นเมื่อวันที่ 1 กรกฎาคม พ.ศ. 2553 หน่วยงานบริหารเทศมณฑลจึงถูกยุบเลิก แต่เทศมณฑลต่าง ๆ ยังมีอยู่ต่อไปเพื่อวัตถุประสงค์ทางสถิติและการรายงาน
แคว้นกีรอวอฮรัด
แคว้นกีรอวอฮรัด (Кіровогра́дська о́бласть) หรือที่บางครั้งเรียกว่า กีรอวอฮรัดช์ชือนา (Кіровогра́дщина) เป็นแคว้นทางภาคกลางตอนล่างของประเทศยูเครน ศูนย์กลางการปกครองของแคว้นอยู่ที่กรอปึวนึตสกึย แคว้นนี้มีประชากร 903,712 คน (ประมาณการ ณ วันที่ 1 มกราคม ค.ศ. 2022) แคว้นนี้เป็นแคว้นที่มีจำนวนประชากรน้อยที่สุดของประเทศรองจากแคว้นแชร์นิวต์ซี
การอลีนา บีแยลัฟสกา
การอลีนา บีแยลัฟสกา (Karolina Bielawska; เกิด 11 เมษายน ค.ศ. 1999) เป็นนางแบบ ผู้จัดรายการโทรทัศน์ และนางงามชาวโปแลนด์ผู้ครองตำแหน่งมิสเวิลด์ 2021 เธอเป็นผู้ครองตำแหน่งคนที่สองของประเทศโปแลนด์ ต่อจากอาแนตา แกรงลิตสกา มิสเวิลด์ 1989
ชีวิตส่วนตัว
บีแยลัฟสกาเกิดที่เมืองวุช เธอสำเร็จการศึกษาระดับปริญญาตรีสาขาบริหารธุรกิจ และกำลังศึกษาต่อระดับปริญญาโทสาขาการจัดการ
การประกวด
ในปี 2019 บีแยลัฟสกาเป็นตัวแทนของจังหวัดวุช ในการประกวดมิสโปโลเนีย 2019 และได้ตำแหน่งชนะเลิศ ทำให้เธอได้รับเลือกให้เป็นตัวแทนของประเทศโปแลนด์ในการประกวดมิสเวิลด์ 2020 ซึ่งการประกวดได้ถูกยกเลิกเนื่องจากการระบาดทั่วของโควิด-19 และเธอยังได้รับตำแหน่งมิสเวิลด์โปแลนด์ 2021
บีแยลัฟสกาเป็นตัวแทนของประเทศโปแลนด์ในการประกวดมิสเวิลด์ 2021 ซึ่งจัดขึ้นที่ โคคา-โคล่ามิวสิกฮอลล์ ในซานฮวน ปวยร์โตรีโก เมื่อวันที่ 16 มีนาคม ค.ศ. 2022 และเธอได้ตำแหน่งชนะเลิศ ทำให้เธอเป็นตัวแทนคนที่สองจากโปแลนด์ที่ได้รับตำแหน่งมิสเวิลด์ ต่อจาก อาแนตา แกรงลิตสกา ซึ่งได้รับตำแหน่งในปี 1989
การถ่ายอุจจาระ
การถ่ายอุจจาระเป็นขั้นสุดท้ายของการย่อยอาหาร โดยสิ่งมีชีวิตกำจัดของเสียทั้งที่เป็นของแข็ง กึ่งแข็งกึ่งเหลวและ/หรือของเหลวจากทางเดินอาหารโดยทางทวารหนัก
มนุษย์ขับถ่ายอุจจาระมีความถี่แปรผันตั้งแต่วันละหลายครั้งจนถึงไม่กี่ครั้งต่อสัปดาห์ ระลอกการหดตัวของกล้ามเนื้อ (เรียกว่า การบีบรูด) ในผนังของลำไส้ใหญ่เคลื่อนอุจจาระผ่านทางเดินอาหารสู่ไส้ตรง อาหารที่ไม่ถูกย่อยอาจถูกขับออกด้วยวิธีนี้ด้วย กระบวนการดังกล่าวเรียก egestion
ฟอร์เก็ตอะเบาต์เดอะเวิลด์
"ฟอร์เก็ตอะเบาต์เดอะเวิลด์" (อังกฤษ: Forget About the World) คือเพลงของ แกเบรียล นักร้องหญิงชาวอังกฤษ แต่งโดย แกเบรียล ร่วมกับ เบน บาร์สัน, เบน วูล์ฟ และ แอนดี้ ดีน สำหรับบรรจุลงอัลบั้มที่ 2 ที่ชื่อเดียวกับตัวเธอเอง (พ.ศ. 2539) "ฟอร์เก็ตอะเบาต์เดอะเวิลด์" ขึ้นถึงอันดับที่ 23 ในชาร์ตซิงเกิลแห่งสหราชอาณาจักร ไม่ได้ประสบความสำเร็จเท่าซิงเกิลก่อนหน้าอย่าง "กิฟมีอะลิตเทิลมอร์ไทม์" จึงเป็นซิงเกิลอันดับต่ำสุดของแกเบรียล และเป็นซิงเกิลเดียวที่พลาดอันดับท็อป 15
ซิงเกิลนี้ถูกนำมารีมิกซ์โดย ดาฟต์พังก์ ดูโอเพลงอิเล็กทรอนิกส์ชาวฝรั่งเศส ในการทัวร์คอนเสิร์ต Alive 2006/2007 พวกเขาได้สร้างการแมชอัปเพลงนี้กับเพลง "Aerodynamic" ซึ่งต่อมาได้บรรจุลงในอัลบั้มแสดงสด Alive 2007
เอฟซีดับเบิลยู ดีวาส์ แชมเปียนชิพ
เอฟซีดับเบิลยู ดีวาส์ แชมเปียนชิพ (FCW Divas Championship) เป็นเข็มขัดแชมป์หญิงของค่ายพัฒนาทักษะ ฟลอริดาแชมเปียนชิปเรสต์ลิง ก่อตั้งขึ้นเมื่อวันที่ 10 มิถุนายน ค.ศ. 2010 และเข็มขัดได้ยุบลงในวันที่ 14 สิงหาคม ค.ศ. 2012
ณัฐชา บุญไชยอินสวัสดิ์
ณัฐชา บุญไชยอินสวัสดิ์ (เดิมชื่อ ณัฐชา บุญมี ชื่อเล่น กาย) เป็นนักการเมืองชาวไทย อดีตรองโฆษกพรรคอนาคตใหม่ ปัจจุบันเป็นรองเลขาธิการพรรคก้าวไกล สมาชิกสภาผู้แทนราษฎรกรุงเทพมหานคร สังกัดพรรคก้าวไกล และอดีตประธานคณะกรรมาธิการการพัฒนาการเมือง การสื่อสารมวลชนและการมีส่วนร่วมของประชาชน สภาผู้แทนราษฎร
ประวัติ
ณัฐชา บุญไชยอินสวัสดิ์ เกิดเมื่อวันที่ 11 เมษายน พ.ศ. 2533 ที่อำเภอขนอม จังหวัดนครศรีธรรมราช เป็นบุตรของสุรชัย บุญมี และ กัลยา ไชยสุโข จบการศึกษาระดับมัธยมศึกษาที่โรงเรียนทวีธาภิเศก จบการศึกษาระดับประกาศนียบัตรวิชาชีพ (ช่างไฟฟ้ากำลัง) วิทยาลัยเทคโนโลยีสยาม และประกาศนียบัตรวิชาชีพชั้นสูง (เครื่องไฟฟ้า) วิทยาลัยเทคโนโลยีสยาม
การทำงาน
ภายหลังที่ณัฐชาได้ตัดสินใจหยุดเรียนระดับการศึกษาประกาศนียบัตรวิชาชีพจากสถาบันเทคโนโลยีสยาม เขาได้มาทำงานกับบริษัทรับเหมาก่อสร้าง ไทย-เซมคอน ในช่วงปี พ.ศ. 2554 และได้เป็นผู้ก่อตั้งพร้อมดำรงตำแหน่งประธาน บริษัท ซีม ดีเวลลอปเมนท์ (ประเทศไทย)
ต่อมาณัฐชาได้สมัครเป็นสมาชิกพรรคอนาคตใหม่ โดยลงสมัคร ส.ส. ในเขตบางขุนเทียน และสามารถเอาชนะสากล ม่วงศิริ ด้วยคะแนน 38,340 ต่อ 23,425 คะแนน เมื่อพรรคอนาคตใหม่ถูกยุบ เขาได้ย้ายมาสังกัดพรรคก้าวไกล และลงสมัครรับเลือกตั้งในปี พ.ศ. 2566 สังกัดพรรคดังกล่าวในเขตเดิม เขาได้รับเลือกตั้งเป็นสมัยที่สอง โดยชนะสากลได้อีกครั้ง และมีคะแนนเลือกตั้งคิดเป็น 51.18% ของผู้ออกเสียงทั้งหมดในเขตดังกล่าว นับเป็นสัดส่วนที่สูงที่สุดในกรุงเทพมหานคร
สมาชิกสภาผู้แทนราษฎร
ณัฐชาได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
อารี สุทธิพันธุ์
ศาสตราจารย์พิเศษ อารี สุทธิพันธุ์ ศิลปินแห่งชาติ สาขาทัศนศิลป์ พ.ศ. 2555 ผู้บุกเบิกจัดการเรียนการสอนวิชาเอกศิลปศึกษา ที่วิทยาลัยวิชาการศึกษา ประสานมิตร (ปัจจุบันคือ มหาวิทยาลัยศรีนครินทรวิโรฒ) เกิดเมื่อ 26 ธันวาคม พ.ศ. 2473 ที่จังหวัดราชบุรี สำเร็จการศึกษาด้านศิลปะจากโรงเรียนเพาะช่าง, ระดับปริญญาตรีที่วิทยาลัยวิชาการศึกษา ประสานมิตร และระดับปริญญาโทที่มหาวิทยาลัยแห่งรัฐอินเดียนา สหรัฐอเมริกา
การระบาดทั่วของโควิด-19 ในทวีปแอฟริกา
มีการยืนยันว่า โควิด-19 เริ่มเข้าทวีปแอฟริกาในวันที่ 14 กุมภาพันธ์ ค.ศ. 2020 โดยมีผู้ติดเชื้อรายแรกที่ประเทศอียิปต์ ผู้ติดเชื้อรายแรกในแอฟริกาใต้สะฮาราอยู่ที่ประเทศไนจีเรียเมื่อช่วงปลายเดือนกุมภาพันธ์ ค.ศ. 2020 ไวรัสกระจายไปทั่วทวีปภายในสามเดือน โดยประเทศเลโซโทเป็นประเทศสุดท้ายที่มีรายงานผู้ติดเชื้อในวันที่ 13 พฤษภาคม ค.ศ. 2020 ในวันที่ 26 พฤษภาคม ประเทศในทวีปแอฟริกาส่วนใหญ่ประสบกับการแพร่เชื้อในชุมชน ถึงแม้ว่าจะมีสมรรถภาพในการตรวจสอบอย่างจำกัดก็ตาม ผู้ติดเชื้อที่เข้ามาในประเทศส่วนใหญ่มาจากทวีปยุโรปและสหรัฐมากกว่าประเทศจีน
ในช่วงต้นเดือนมิถุนายน ค.ศ. 2021 ทวีปแอฟริกาประสบกับคลื่นโควิดระลอกที่สาม ทำให้มีคนติดเชื้อในประเทศที่มีผู้ติดเชื้ออยู่แล้วเพิ่มขึ้น 14 ประเทศ ในวันที่ 4 กรกฎาคม ทวีปนี้มีผู้ติดเชื้อรายใหม่มากกว่า 251,000 คน ซึ่งเพิ่มขึ้นจากสัปดาห์ที่แล้วร้อยละ 20 และเพิ่มขึ้นร้อยละ 12 จากยอดสูงสุดในเดือนมกราคม ประเทศในแอฟริกามากกว่า 16 ประเทศ ซึ่งรวมถึงมาลาวีและเซเนกัล ติดเชื้อจนทำลายสถิติใหม่ องค์การอนามัยโลกกล่าวถึงสัปดาห์นั้นว่าเป็น'สัปดาห์โรคระบาดที่เลวร้ายที่สุด'เท่าที่แอฟริกาเคยเจอมา
มีความเชื่อกันอย่างแพร่หลายว่ามีการรายงานต่ำกว่าความเป็นจริง (under-reporting) ในหลายประเทศที่ระบบบริการสุขภาพไม่ค่อยได้รับการพัฒนา ในช่วงฤดูใบไม้ร่วง ค.ศ. 2020 การวิจัยความชุกของโรค (seroprevalence) ที่จูบา ประเทศซูดานใต้ มีการรายงานผู้ติดเชื้อน้อยกว่าร้อยละ 1 ของผู้ติดเชื้อทั้งหมด
ในวันที่ 13 มกราคม ค.ศ. 2021 มีการประกาศจากสหภาพแอฟริกาว่าได้สั่งจองวัคซีนมากเกือบ 300 ล้านโดส ซึ่งมีจุดประสงค์ในการแจกจ่ายวัคซีนโควิด-19 ไปยังประเทศที่มีรายได้น้อย อย่างไรก็ตาม ประเทศในทวีปแอฟริกาต้องซื้อวัคซีนบางชนิดด้วยเงินมากกว่าประเทศในทวีปยุโรปมากกว่า 2 เท่า ในวันที่ 19 กุมภาพันธ์ ค.ศ. 2021 กลุ่ม 7 (G-7) สัญญาว่าจะกระจายวัคซีนอย่างเท่าเทียมกัน แม้ว่าจะมีการให้ข้อมูลเพียงเล็กน้อยก็ตาม สหรัฐอาหรับเอมิเรตส์ยังเป็นผู้ให้วัคซีนในทวีปนี้ด้วย
แม้ว่าจะมีความก้าวหน้าถึงขนาดนี้ ทวีปแอฟริกาเป็นทวีปที่มีผู้ได้รับวัคซีนน้อยที่สุดในโลก โดยในช่วงต้นเดือนมิถุนายน ค.ศ. 2021 องค์การอนามัยโลกรายงานว่าการจัดส่งวัคซีนโควิด-19 ในทวีปแอฟริกาลดลงจนถึงขั้น"เกือบหยุด" ในวันที่ 8 มิถุนายน โม อิบรอฮีม เศรษฐีพันล้านใจบุญ วิจารณ์ประชาคมระหว่างประเทศอย่างหนักว่าประสบความล้มเหลวในการกระจายวัคซีนอย่างเท่าเทียมกันทั่วโลก จนถึงวันที่ 8 กรกฎาคม ค.ศ. 2021 มีแค่ร้อยละ 2 ของทวีปเท่านั้นที่ได้รับการฉีดวัคซีนแล้ว
ค่าทำนายผลบวกและค่าทำนายผลลบ
ในสถิติศาสตร์และการตรวจวินิจฉัย ค่าทำนายผลบวกหรือค่าพยากรณ์ผลบวก (Positive predictive value) คือสัดส่วนของจำนวนผลการตรวจที่เป็นผลบวกแท้ ("การวินิจฉัยถูกต้อง") ต่อจำนวนผลการตรวจที่เป็นผลบวกทั้งหมด (นับรวมผลบวกลวงด้วย) เป็นค่าที่มีความสำคัญมากในการประเมินประสิทธิภาพของวิธีหรือเครื่องมือในการวินิจฉัยโรค เนื่องจากเป็นค่าที่บ่งบอกว่าผลบวกที่ได้จากการตรวจนั้นแสดงว่าเป็นโรคจริงๆ ได้ดีเพียงใด อย่างไรก็ดีค่านี้สัมพันธ์กับความชุกของภาวะ/โรค ซึ่งบางครั้งอาจหาไม่ได้หรือหาได้ยากในกลุ่มประชากรบางกลุ่ม ค่านี้หาได้จากการใช้ทฤษฎีบทของเบย์
ค่าทำนายผลบวก
นิยามของค่าทำนายผลบวก (PPV) คือ
โดย "true positive" (ผลบวกจริง) คือกรณีที่ผลการตรวจบ่งบอกว่าเป็นบวก ("เป็นโรค") และผู้รับการตรวจมีโรคจริงตามผลที่ได้จากการตรวจด้วยวิธีมาตรฐานสูงสุด (gold standard) และ "false positive" (ผลบวกลวง) คือกรณีที่ผมการตรวจบ่งบอกว่าเป็นบวก แต่ผู้รับการตรวจตรวจไม่พบว่ามีโรคจากการตรวจด้วยวิธีมาตรฐานสูงสุด
ตารางต่อไปนี้แสดงความสัมพันธ์ระหว่างค่าทำนายผลบวก ค่าทำนายผลลบ ความไว และความจำเพาะ
หากทราบความชุก ความไว และความจำเพาะ จะสามารถคำนวณค่าทำนายผลบวกได้จากสมการต่อไปนี้
ประเทศเยอรมนีในโอลิมปิกเยาวชนฤดูร้อน 2014
ประเทศเยอรมนี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเยอรมนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 85 คน ใน 21 ชนิดกีฬา ผลการแข่งขันครั้งนี้ประเทศเยอรมนีได้รับเหรียญรางวัลแบ่งเป็น 2 เหรียญทอง 8 เหรียญเงิน และ 15 เหรียญทองแดง รวมทั้งหมด 25 เหรียญ
กรีฑา
ผลการแข่งขันดังนี้ :
วุฒิสภาไทย ชุดที่ 7
วุฒิสภาไทย ชุดที่ 7 (22 มีนาคม พ.ศ. 2539 - 22 มีนาคม พ.ศ. 2543) เป็นวุฒิสมาชิกชุดที่มาจากการแต่งตั้งตามรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 5) พุทธศักราช 2538 ซึ่งกำหนดให้รัฐสภาไทยประกอบด้วย 2 สภา คือ วุฒิสภาไทย และสภาผู้แทนราษฎรไทย
วุฒิสภาชุดนี้มีสมาชิกจำนวน 2 ใน 3 ของจำนวนสมาชิกสภาผู้แทนราษฎร คือ มีจำนวน 260 คน อยู่ในวาระ 4 ปี ปฏิบัติหน้าที่ตั้งแต่วันที่ 22 มีนาคม พ.ศ. 2539 และสิ้นสุดในวันที่ 22 มีนาคม พ.ศ. 2543
เทศมณฑลเกานัส
เกานัส (Kaunas) เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนกลางของประเทศ มีเมืองหลักคือเกานัส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเกานัสจึงกลายเป็นเพียงหน่วยทางดินแดนและสถิติ
กีตาร์คลาสสิก
กีตาร์คลาสสิก (classical guitar บางครั้งเรียก classic guitar, nylon-string guitar หรีอ Spanish guitar) เป็นเครื่องดนตรีประเภทที่ดีดด้วยนิ้วมือ อาจมีพัฒนาการมาก่อนคริสต์ศตวรรษที่ 15 จากเครื่องดนตรีที่เรียกว่า วิเวลา (vihuela) ซึ่งนิยมเล่นกันอย่างแพร่หลายในประเทศสเปน, ลูต และกีตาร์บาโรค ข้อแตกต่างของกีตาร์คลาสสิกกับกีตาร์ชนิดอื่น คือ ขนาดของคอกีตาร์ หรือฟิงเกอร์บอร์ด (fingerboard) ที่มีขนาดที่กว้างกว่ากีตาร์ชนิดอื่น และสายที่ทำด้วยไนล่อน หรือที่เรียกกันว่าสายเอ็น เพราะแต่เดิมใช้สายที่ทำมาจากเอ็นของสัตว์ กีตาร์อีกประเภทหนึ่งที่มีรูปร่างใกล้เคียงกับกีตาร์คลาสสิก คือ กีตาร์ฟลาเมงโก (flamenco guitar)
กีตาร์คลาสสิกนั้นให้เสียงในโทนพริ้วไหว สำหรับผู้ที่มีความชำนาญในการเล่นแล้ว กีตาร์คลาสสิกจะสามารถบันดาลเสียงทุกเสียงที่จะประกอบกันให้เป็นเพลงที่ไพเราะจับใจได้อย่างสมบูรณ์ไม่ว่าจะเป็นท่วงทำนอง (melody), คอร์ด (chord), และเบสส์ (bass) ในการเล่นกีตาร์คลาสสิกนั้นผู้เล่นต้องใช้ความรู้ ความสามารถ และเทคนิคมากมายซึ่งในการฝึกหัดนั้นต้องใช้ทั้งเวลา และความพยายามอย่างสูง มันจึงกลายเป็นดาบสองคมไปเลยในบางครั้ง คือ แทนที่จะช่วยให้ท่านได้พบกับความซาบซึ้ง และแตกฉานทางดนตรี มันกลับทำให้ท่านท้อแท้หรือมีอคติกับดนตรี (คลาสสิก) ไปเลยก็ได้ กีตาร์คลาสสิกจึงจัดได้ว่ามีความสมบูรณ์ในตัวมันเองจนมีผู้กล่าวว่าการเล่นกีตาร์คลาสสิกนั้นไม่ต่างอะไรไปกับการเล่นของวงออร์เคสต้าร์ขนาดย่อม ๆ เลยทีเดียว
ส่วนประกอบ
ส่วนประกอบที่สำคัญมีดังนี้
ข้อสังเกต กีตาร์คลาสสิกโดยมากจะใช้สายไนลอน สายเบส (4,5,6) จะเป็นสายที่พันด้วยเส้นโลหะเล็ก ๆ เช่น ทองแดง บรอนส์ ฯลฯ
วัดทิพย์สุคนธาราม
วัดทิพย์สุคนธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนแสลบ อำเภอห้วยกระเจา จังหวัดกาญจนบุรี ปัจจุบันมีพระศรีวชิรสุธี (ชะโลม ปญฺญาวชิโร) เป็นเจ้าอาวาส
วัดทิพย์สุคนธารามตั้งวัดเมื่อวันที่ 4 มิถุนายน พ.ศ. 2550 โดยนางฉันท์ทิพย์ กลิ่นโสภณ พร้อมด้วยบิดามารดาและญาติพี่น้องได้ถวายที่ดิน 339 ไร่ และใช้ทุนทรัพย์ส่วนตัวสร้างวัดและเสนาสนะต่าง ๆ ถวายแก่สมเด็จพระมหาธีราจารย์ (นิยม ฐานิสฺสโร) เจ้าอาวาสวัดชนะสงครามราชวรมหาวิหาร
วัดทิพย์สุคนธารามเป็นที่ประดิษฐาน พระพุทธมหาเมตตาประชาไทยไตรโลกนาถคันธารราฐอนุสรณ์ เป็นพระพุทธรูปปางขอฝน (ปางคันธารราฐ) สร้างโดยโลหะสำริดความสูง 32 เมตร ยืนอยู่บนฐานสูง 8 เมตร ผู้จัดสร้างคือ สำนักงานทรัพย์สินส่วนพระมหากษัตริย์ร่วมกับหน่วยงานภาครัฐและภาคเอกชน เพื่อเฉลิมพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษาครบ 7 รอบ 84 พรรษา
พื้นที่บริเวณวัดยังมีหอเกียรติประวัติสมเด็จพระมหาธีราจารย์ อาคารนิทรรศการอนุสรณ์แห่งการตื่นรู้ และอ่างเก็บน้ำในพระบรมราชินูปถัมภ์ที่ได้รับการปรับปรุงภูมิทัศน์สถานที่ให้สวยงาม มีลานปฏิบัติธรรม
ตู่พุทธพจน์
ตู่พุทธพจน์ หมายถึง การอ้างพระพุทธพจน์ผิด ๆ ถูก ๆ
ตู่พุทธพจน์ ใช้เรียกการที่พูดหรือเขียนข้อความหรือข้อธรรมไปตามความคิดเห็นของตนเองแล้วอ้างว่านี่เป็นพระพุทธพจน์ เป็นคำที่พระพุทธเจ้าตรัสสอนไว้ จะอ้างด้วยไม่รู้ ด้วยเข้าใจผิด หรือด้วยจงใจก็ตาม หากข้อที่อ้างถึงนั้นมิใช่พระพุทธพจน์ มิใช่พระดำรัสของพระพุทธเจ้า หรือใช่บ้างไม่ใช่บ้าง หรือนำมาอ้างผิด ๆ ถูก ๆ ชื่อว่าตู่พุทธพจน์ได้ทั้งสิ้น เรียกการตู่พุทธพจน์แบบนี้อีกอย่างหนึ่งว่า จับใส่พระโอษฐ์
ตู่พุทธพจน์ จัดเป็นการกระทำที่ไม่เหมาะ ไม่ควร เป็นกรรมหนัก คล้ายกับกล่าวตู่พระพุทธเจ้าด้วยคำไม่จริง
รายชื่อผลงานของค็อกเทล
ผลงานของวงดนตรีร็อกสัญชาติไทย ค็อกเทล ประกอบด้วย 8 สตูดิโออัลบั้ม, 3 อีพี, 25 ซิงเกิล, และ 41 มิวสิกวิดีโอ ค็อกเทลก่อตั้งขึ้นในช่วงปี พ.ศ. 2545 สมาชิกปัจจุบันประกอบด้วย โอม ปัณฑพล ประสารราชกิจ (นักร้องนำ), เชา ชวรัตน์ หรรษคุณาฒัย (กีตาร์), ปาร์ค เกริกเกียรติ สว่างวงศ์ (กีตาร์เบส) และฟิลิปส์ เปรมสิริกรณ์ (กลอง)
เอ็นวายยูคลับ
เอ็นวายยูคลับ (N.Y.U.Club) คือ ค่ายเพลงอิสระที่ก่อตั้งขึ้นมาในเมืองไทยในปี 2543 โดยไม่เกี่ยวข้องกับมหาวิทยาลัยหรือองค์กรใด ๆ ในนิวยอร์ก ทั้งสิ้น N.Y.U. ย่อมาจาก New York Underground โดยได้แรงบัลดาลใจจาก วิธีการทำงานเพลงของกลุ่มศิลปินใต้ดินในนิวยอร์ก ที่มีรูปแบบอิสระ ไม่จำกัดแนวเพลง
ประวัติ
เอ็นวายยูคลับก่อตั้งมาเมื่อปี 2543 โดยมีผลงานศิลปินคนแรก คือ ดาจิมโดยออกอัลบั้มชื่อว่า Hip Hop Underworld มีกระแสตอบรับพอประมาณ และ ปี 2544 เอ็นวายยูคลับได้จดทะเบียนเป็นบริษัทตามกฎหมาย และ ได้ออกผลงานดาจิม ชุด 2 ชื่อชุดว่า Hip Hop Above The Law ซึ่งเป็นชุดที่ทำให้ดาจิมโด่งดัง
ปี 2546 ออกผลงานของศิลปิน F1 (เคยอยู่วง Afro Bros) อัลบั้ม Phoenix 13 BKC 2003 ในแนวฮิปฮอป หลังจากนั้นก็ได้หยุดพักไปประมาณ 3 ปี    เอ็นวายยูคลับออกผลงานของศิลปิน Room Shaker อัลบั้ม Room Shaker แนวป็อปพังก์ ในปี 2549
ในปี 2550 ออกผลงานศิลปิน N.M.C. อัลบั้ม Nomercy Online ในแนวฮิปฮอป อาร์แอนด์บี ได้รางวัลสีสันอวอร์ดส สาขาศิลปิน ฮิปฮอปยอดเยี่ยมแห่งปี และออกศิลปิน PsyCho อัลบั้ม PsyCho & Lil’ Mario : Dem Crazy Boyz ในแนวฮิปฮอป ซึ่งร้องเป็นภาษาอังกฤษทั้งหมด โดยมีน้องชายคือ มาริโอ้ เมาเร่อมาร่วมร้องด้วย ทั้งอัลบั้ม และตั้งแต่ปี 2551 N.Y.U. เริ่มออกอัลบั้ม แรกคือ อัลบั้มครบรอบ 8 ปี N.Y.U.Club โดยเป็นอัลบั้มรวมศิลปินของเอ็นวายยูคลับทั้งหมด ที่กำลังจะออกต่อๆไป โดยมีทั้ง Da Jim และ Mcca (แม็ก ชวนชื่น) ที่ออกจากแกรมมี่ มา เพื่อทำอัลบั้มใหม่กับเอ็นวายยูคลับ แต่กระแสของ NYU ตกต่ำถึงขีดสุด สมาชิกค่ายต่างแยกย้ายออกไปทำงานของตนเอง จากนั้น NYU จึงเปลี่ยนชื่อเป็น WE ROCK
แคว้นวินนึตเซีย
แคว้นวินนึตเซีย (Ві́нницька о́бласть) หรือที่บางครั้งเรียกว่า วินนึชชือนา (Ві́нниччина) เป็นแคว้นในภาคตะวันตกของประเทศยูเครน ศูนย์กลางการปกครองของแคว้นอยู่ที่วินนึตเซีย แคว้นมีประชากร 1,509,515 คน (ประมาณการ ณ วันที่ 1 มกราคม ค.ศ. 2022)
วิลเลียม เอช. เมซี
'''วิลเลียม เอช. เมซี (William H. Macy) นักแสดงชายชาวอเมริกัน มีชื่อเต็มว่า วิลเลียม ฮอลล์ เมซี จูเนียร์''' (William Hall Macy Junior) เกิดเมื่อวันที่ 13 มีนาคม ค.ศ. 1950 ที่ไมอามี รัฐฟลอริดา แต่มาเติบโตและใช้ชีวิตอยู่ที่รัฐจอร์เจียและแมรี่แลนด์
วิลเลียม เอช. เมซี่ เป็นที่รู้จักกันดีจากการเป็นนักแสดงในบทสมบทของภาพยนตร์หลายเรื่องที่มีชื่อเสียงและประสบความสำเร็จ อาทิ Fargo ในปี ค.ศ. 1996 จากการกำกับของพี่น้องโคเฮน (ซึ่งในเรื่องนี้ได้รับการเข้าชิงรางวัลออสการ์ในสาขานักแสดงประกอบชายยอดเยี่ยมด้วย), Air Force One ในปี ค.ศ. 1997 จากการกำกับของวูล์ฟแกง ปีเตอร์เซน, Psycho ในปี ค.ศ. 1998 จากการกำกับของ กัส แวน แซงต์, Magnolia ในปี ค.ศ. 1999, Jurassic Park III ในปี ค.ศ. 2001, Bobby ในปี ค.ศ. 2006 จากการกำกับของเอมิลิโอ เอสเตเวซ, Wild Hogs ในปี ค.ศ. 2007 เป็นต้น
นอกจากนี้ผลงานยังมีผลงานในแบบซีรีส์เช่น ER ซึ่งได้เข้าชิงรางวัลเอ็มมี่ และยังมีชื่อเข้าชิงรางวัลลูกโลกทองคำ 3 ครั้ง นอกจากการเป็นนักแสดงแล้ว วิลเลียม เอช. เมซี ยังเป็นนักเขียนและผู้สอนการแสดงอีกด้วย
ชีวิตส่วนตัว สมรสกับเฟลิซิตี้ ฮอฟฟ์แมน นักแสดงสาวในปี ค.ศ. 1997
กัมโปซันโตโมนูเมนตาเล
กัมโปซันโตโมนูเมนตาเล (Camposanto Monumentale) หรืออนุสรณ์สุสานเป็นสิ่งก่อสร้างที่มีความสำคัญทางประวัติศาสตร์ที่ตั้งอยู่ทางตอนเหนือของ “จตุรัสปาฏิหาริย์” ในปิซาในอิตาลี
“กัมโปซันโต” แปลตรงตัวว่า “ทุ่งศักดิ์สิทธิ์” เพราะเชื่อกันว่าก่อสร้างขึ้นบนดินที่ไปขนมาจากกลโกธาที่นำกลับมายังปิซาโดยอูบัลโด เด ลันฟรันชีอาร์ชบิชอปแห่งปิซาขณะนั้นเมื่อเดินทางกลับจากสงครามครูเสดครั้งที่ 4 ในคริสต์ศตวรรษที่ 12 ตำนานอ้างว่าร่างที่ฝังในดินที่มาจากเยรูซาเลมจะเน่าเปื่อยภายในยี่สิบสี่ชั่วโมง
บริเวณสุสานตั้งอยู่บนซากหอล้างบาปเดิมของโบสถ์ซานตาเรพาราตา โบสถ์ที่เคยตั้งอยู่ตรงที่เป็นที่ตั้งของมหาวิหารปีซาปัจจุบัน การใช้คำว่า “อนุสาวรีย์” ประกอบคำเรียกสุสานก็เพื่อแสดงความแตกต่างจากสุสานที่ก่อตั้งขึ้นหลังจากนั้นที่มีชื่อว่า “camposanto vecchio” (ทุ่งศักดิ์สิทธิ์เก่า)
แคสันติสุข
แคสันติสุข เป็นไม้ยืนต้นในวงศ์ Bignoniaceae ใบประกอบแบบขนนก ดอกช่อ มีดอกย่อยจำนวนมาก โคนกลีบดอกรูประฆังสีขาวอมชมพู ปลายกลีบหยักเว้าและย่น ผลเป็นฝักรูปทรงกระบอก แห้งแล้วแตก เมล็ดแบนและมีปีกบาง ๆ  ออกดอกเดือนมกราคม – กุมภาพันธ์ พบครั้งแรกที่อำเภอภูเวียง จังหวัดขอนแก่น เมื่อ 16 กุมภาพันธ์ พ.ศ. 2474 โดยหมอคาร์ ชื่อสปีชีส์ตั้งเป็นเกียรติแก่ผู้ค้นพบ ส่วนชื่อสกุลตั้งเป็นเกียรติแก่ ศ.ดร. ธวัชชัย สันติสุข
ทางรถไฟเชื่อมท่าอากาศยานพนมเปญ
ทางรถไฟเชื่อมท่าอากาศยานพนมเปญ เป็นทางรถไฟรูปแบบไป-กลับสายหนึ่งในประเทศกัมพูชา ที่เชื่อมการเดินทางระหว่างท่าอากาศยานนานาชาติพนมเปญเข้ากับใจกลางกรุงพนมเปญ ซึ่งห่างออกไป 9.6 กิโลเมตร เพื่อแก้ปัญหาการจราจรที่คับคั่งของเมืองหลวง ช่วยย่นระยะเวลาการเดินทางให้เร็วยิ่งขึ้น และมีค่าโดยสารราคาถูก โดยเปิดการเดินรถครั้งแรกเมื่อวันที่ 10 เมษายน พ.ศ. 2561 แต่การเดินทางด้วยรถไฟสายนี้กลับสิ้นความนิยมลงอย่างรวดเร็ว เพราะไม่มีสถานีรายทาง ระยะเวลารอรถไฟและระยะเวลาการเดินทางบนรถไฟก็แทบไม่แตกต่างออกไปจากการเดินทางด้วยรถยนต์ส่วนบุคคลหรือตุ๊ก ๆ กระทั่ง พ.ศ. 2563 ทางการกัมพูชาได้ยกเลิกการเดินรถและยกเลิกทางรถไฟเส้นนี้ไปอย่างถาวร
ประวัติ
ทางรถไฟเชื่อมท่าอากาศยานพนมเปญ ถูกสร้างขึ้นภายใต้โครงการบูรณะทางรถไฟที่เสียหาย มีการสร้างรางรถไฟเป็นทางแยกออกจากทางรถไฟสายเหนือและสายใต้ อันเป็นทางรถไฟสายหลักจากสถานีรถไฟพนมเปญซึ่งมีระยะทาง 8 กิโลเมตร มุ่งตรงไปยังท่าอากาศยานนานาชาติพนมเปญ มีระยะทางอีก 1.6 กิโลเมตร โดยใช้วัสดุอุปกรณ์นำเข้าจากประเทศจีน เปิดให้เปิดการเดินรถเมื่อวันที่ 10 เมษายน พ.ศ. 2561 โดยให้เหตุผลว่า เพื่อลดการจราจรที่คับคั่ง ลดอุบัติเหตุบนท้องถนน มีราคาถูก (ราว 80 บาท) รวมทั้งสะดวกต่อการกำหนดเวลาไป-กลับระหว่างท่าอากาศยานกับใจกลางกรุงได้ดี ทางการกัมพูชาให้บริการฟรีตั้งแต่วันที่ 10 เมษายน ถึง 31 กรกฎาคม พ.ศ. 2561
เบื้องต้นใช้หัวรถจักรดีเซลทำขบวนโดยมีตู้โดยสารพ่วงหนึ่งตู้ให้บริการเดินรถไปพลาง เพราะรถไฟกัมพูชาได้สั่งซื้อหัวรถจักรจากประเทศเม็กซิโก ราคาคันละ 1 ล้านบาท จำนวนสามคัน และได้รับมอบใน พ.ศ. 2562 คันหนึ่งใช้สำหรับเดินรถไปท่าอากาศยานแทนหัวรถจักรดีเซลที่มีอยู่เดิม อย่างไรก็ตามการมีอยู่ของทางรถไฟสายนี้ก็มีทั้งผลดีและผลเสีย ผลดีคือสะดวกต่อการเดินทาง แต่ผลเสียคือ มีเสียงดังสั่นสะเทือนบ้านเรือนและชุมชนสร้างความเดือดร้อนรำคาญ รวมทั้งเกิดอุบัติเหตุบนท้องถนน เพราะทางรถไฟสายนี้ตัดผ่ากลางถนนเส้นหนึ่งที่มุ่งไปถนนสหพันธ์รุสเซีย บางครั้งรถจักรก็ไปเกี่ยวเข้ากับรถจักรยานยนต์ที่สัญจรไปมาจนเกิดอุบัติเหตุ
20 พฤศจิกายน พ.ศ. 2562 สำนักข่าววีโอเอ ภาษาเขมร รายงานว่า รถไฟสายนี้กำลังประสบปัญหาขาดทุน บางครั้งก็เดินรถโดยที่ไม่มีผู้โดยสารมาใช้บริการเลย ต่อมาวันที่ 9 กรกฎาคม พ.ศ. 2563 ขแมร์ไทมส์ รายงานว่าซุน จันทล รัฐมนตรีว่าการกระทรวงคมนาคม มีมติให้หยุดให้บริการเดินรถไปกลับท่าอากาศบาลพนมเปญเพราะไม่มีผู้โดยสาร รวมทั้งปัญหาด้านความปลอดภัยบนท้องถนน กระทั่งวันที่ 8 ธันวาคม พ.ศ. 2563 ลี โบริน รัฐมนตรีช่วยว่าการกระทรวงโยธาธิการและการขนส่ง ให้หยุดการเดินรถไฟเชื่อมท่าอากาศยานพนมเปญออกไปโดยอ้างว่าจนกว่าการระบาดทั่วของโควิด-19 จะคลี่คลาย
การเดินรถ
บนหัวรถจักรสามารถบรรจุผู้โดยสารได้เที่ยวละ 100 คน ประกอบด้วยที่นั่ง 56 ที่นั่ง และยืน 44 คน รถไฟทำความเร็วได้เพียง 25 กิโลเมตรต่อชั่วโมง เพราะวิ่งผ่านเขตชุมชน ใช้เวลาเวลาเดินทางประมาณ 22-30 นาที แต่มีข้อเสียคือไม่มีสถานีรายทาง
เทศมณฑลทางพิธีการของอังกฤษ
เทศมณฑลและเขตพื้นที่เพื่อวัตถุประสงค์ของเลฟเทนันซี (counties and areas for the purposes of the lieutenancies) หรือเรียกอีกอย่างหนึ่งว่า เขตเลฟเทนันซีของอังกฤษ (lieutenancy areas of England) หรือเรียกอย่างไม่เป็นทางการว่า เทศมณฑลทางพิธีการ (ceremonial counties) เป็นเขตพื้นที่ในประเทศอังกฤษที่ได้รับการกำหนดให้อยู่ในความปกครองของลอร์ดเลฟเทนันต์ (ผู้แทนพระองค์)
ตามกฎหมายแล้ว เขตพื้นที่ในอังกฤษรวมทั้งในเวลส์และสกอตแลนด์ ได้รับการจำกัดความโดยพระราชบัญญัติเลฟเทนันซี ค.ศ. 1997 ว่าเป็น "เทศมณฑลและเขตพื้นที่เพื่อวัตถุประสงค์ของผู้แทนพระองค์ในบริเตนใหญ่" ซึ่งแตกต่างจากเขตพื้นที่ที่ใช้ในการปกครองส่วนท้องถิ่น นอกจากนี้ ยังเรียกแบบไม่เป็นทางการได้อีกว่า "เทศมณฑลทางภูมิศาสตร์" เพื่อแยกความแตกต่างออกจากเทศมณฑลประเภทอื่น ๆ ของอังกฤษ
เขตเลฟเทนันซีตั้งแต่ปี 1997
ต่อไปนี้คือเทศมณฑลเพื่อวัตถุประสงค์ของเลฟเทนันซีในประเทศอังกฤษ ซึ่งปัจจุบันมีทั้งหมด 48 แห่ง ดังนี้
เรือหลวงธนบุรี
ประวัติ
เรือหลวงธนบุรีเป็นเรือรบประเภทเรือปืนยามฝั่ง จัดอยู่ในชั้นเรือเดียวกันกับเรือหลวงศรีอยุธยา ต่อขึ้นที่อู่ต่อเรือกาวาซากิ เมืองโกเบ ประเทศญี่ปุ่น เมื่อปี พ.ศ. 2479 เป็นขุมกำลังสำคัญของกองทัพเรือไทยในช่วงกรณีพิพาทระหว่างไทย - อินโดจีนฝรั่งเศส โดยเรือหลวงธนบุรีได้เข้าทำการรบอย่างกล้าหาญในยุทธนาวีเกาะช้างเมื่อวันที่ 17 มกราคม พ.ศ. 2484 จนสามารถขับไล่ข้าศึกได้สำเร็จ แต่เรือได้รับความเสียหายอย่างหนักมาก เรือหลวงช้างจึงลากจูงให้มาเกยตื้นในเย็นวันเดียวกันที่แหลมงอบ จังหวัดตราด
ภายหลังเมื่อมีการกู้เรือหลวงธนบุรีแล้ว กองทัพเรือได้ลากจูงเรือมาทำการซ่อมใหญ่ในวันที่ 26 กันยายน พ.ศ. 2484 แต่เมื่อตรวจสอบแล้วพบว่าเสียหายหนักเกินกว่าจะซ่อมแซมได้ จึงปลดระวางจากการเป็นเรือรบ และใช้เป็นกองบังคับการลอยน้ำของกองเรือตรวจอ่าว กองเรือยุทธการ จนปลดระวางประจำการเมื่อวันที่ 19 มิถุนายน พ.ศ. 2502 ทางราชการจึงได้นำส่วนป้อมปืนเรือและหอบังคับการของเรือหลวงธนบุรีมาจัดตั้งเป็นอนุสรณ์สถานเรือหลวงธนบุรี เพื่อรำลึกถึงเหตุการณ์ยุทธนาวีเกาะช้าง ซึ่งปัจจุบันตั้งอยู่ภายในโรงเรียนนายเรือ จังหวัดสมุทรปราการ
เกียรติยศ
หลังสิ้นสุดกรณีพิพาทอินโดจีน เรือหลวงธนบุรีได้รับพระราชทานเหรียญกล้าหาญเป็นเครื่องเชิดชูเกียรติจากการปฏิบัติหน้าที่ในยุทธนาวีเกาะช้าง ปรากฏหลักฐานในแจ้งความสำนักนายกรัฐมนตรี เรื่อง พระราชทานเหรียญกล้าหาญ ลงวันที่ 26 สิงหาคม พ.ศ. 2484 ตีพิมพ์ในราชกิจจานุเบกษา เล่ม 57 หน้า 2810 ลงวันที่ 2 กันยายน พ.ศ. 2484 ทั้งนี้ มีกำลังพลของกองทัพเรือที่ได้รับพระราชทานเหรียญกล้าหาญพร้อมกัน จำนวน 18 นาย ในจำนวนนี้เป็นกำลังพลของเรือหลวงธนบุรี 14 นาย ซึ่งได้แก่
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดตราด พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จะจัดขึ้นในวันที่ 14 พฤษภาคม พ.ศ. 2566 ประกอบด้วยการเลือกตั้งสมาชิกสภาผู้แทนราษฎรแบบแบ่งเขตเลือกตั้งทั้งสิ้น 1 เขตเลือกตั้ง มีผู้ได้รับเลือกตั้งเขตละ 1 คน คู่ขนานไปกับการลงคะแนนเลือกตั้งสมาชิกสภาผู้แทนราษฎรแบบบัญชีรายชื่อ
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดตราด
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบไปด้วยจังหวัดตราดทั้งจังหวัด
ไตรครอง
ไตรครอง คือไตรจีวรหรือผ้าไตรของภิกษุที่พระอุปัชฌาย์มอบให้ในวันบวช ถือว่าเป็นบริขารประจำตัวของภิกษุทุกรูป
ไตรครอง ที่เรียกดังนี้เพราะมีธรรมเนียมตามพระวินัยว่าภิกษุทุกรูปจะมีผ้าประจำตัว ๓ ผืน ที่เรียกว่าไตรจีวร และมีบทบัญญัติบังคับว่าภิกษุจะต้องรักษาผ้า ๓ ผืนนี้ไม่ให้ห่างกายตลอดเวลาโดยเฉพาะในช่วงกลางคืน ยกเว้นเมื่อได้รับการผ่อนผันเป็นพิเศษ เพราะได้อยู่จำพรรษาหรือได้รับกฐินแล้ว
ดังนั้น ในเวลาที่ยังมิได้รับการผ่อนผัน จึงมีธรรมเนียมปฏิบัติให้ภิกษุต้องครองผ้าสามผืนนี้ในตอนเช้ามืด จนกว่าจะได้รับอรุณใหม่เพื่อมิให้ผ้าห่างกายของตนตามพระวินัย ผ้าไตรที่ภิกษุใช้ครองซึ่งเป็นผ้าประจำตัวนี้จึง เรียกว่า ไตรครอง
ไครซิสฟอร์ซ
ไครซิสฟอร์ซ (クライシスフォース; Crisis Force) เป็นเกมยิงแบบเลื่อนฉากแนวตั้งที่วางจำหน่ายโดยโคนามิในประเทศญี่ปุ่นสำหรับระบบแฟมิคอม ผู้เล่นจะควบคุมเครื่องบินขับไล่หนึ่งในสองลำที่ขับโดยอาซูกะ และมายะ สองพี่น้องฝาแฝดที่สืบเชื้อสายมาจากอารยธรรมโบราณของทวีปมู ผู้ซึ่งต้องช่วยโลกให้รอดพ้นจากสายพันธุ์ของสัตว์ประหลาดเทียมจากอารยธรรมที่สาบสูญแห่งแอตแลนติส คุณสมบัติหลักของระบบเกมคือความสามารถของผู้เล่นที่สามารถเปลี่ยนรูปแบบยานรบจากหนึ่งในสามรูปแบบที่ต่างกัน ซึ่งแต่ละแบบจะมีวิธีการโจมตีที่เป็นเอกลักษณ์
รูปแบบการเล่น
ไครซิสฟอร์ซเป็นเกมยิงแบบเลื่อนฉากมุมมองเหนือศีรษะ เกมดังกล่าวอนุญาตให้ผู้เล่นสองคนเล่นแบบร่วมมือกัน และมียานที่แตกต่างกันให้เลือกสี่ลำ
ไครซิสฟอร์ซมีระบบเพิ่มพลังที่สร้างขึ้นจากยานของผู้เล่น ซึ่งสามารถแปลงร่างเป็นหนึ่งในสามรูปทรงได้
นอกจากนี้ยังมี "ภาครวมกัน" ที่สามารถเก็บสะสมซึ่งทำให้ยานรบของผู้เล่นเปลี่ยนเป็นรูปแบบใหม่ หรือรวมกับยานรบของผู้เล่นอื่นโดยขึ้นอยู่กับจำนวนของผู้เล่น เมื่อชิ้นส่วนของการรวมกันได้รับการเก็บสะสม ยานรบของผู้เล่น (พร้อมด้วยของผู้เล่นอื่น) จะเปลี่ยนสู่รูปแบบรวมกันในช่วงเวลาที่จำกัด ผู้เล่นที่มีการเก็บรวบรวมชิ้นส่วนมากที่สุด จะควบคุมการยิงหลักของยานรบ ในขณะที่ผู้เล่นอีกคน (ที่มีการเก็บรวบรวมได้น้อยกว่า) จะควบคุมในส่วนของอาวุธรอง เมื่อเวลาหมด หรือยานรบได้รับความเสียหายมากพอสมควร ยานรบของผู้เล่นจะกลับสู่สภาวะปกติ (พร้อมกับผู้เล่นอีกคน)
เบคอน
เบคอน (bacon) หรือ เนื้อรมควัน เป็นเนื้อสัตว์ (โดยมากมักใช้เนื้อหมู) ที่นำมาหมักเค็มด้วยเกลือเป็นจำนวนมาก  จากนั้นนำมาตากแห้งเป็นเวลาหลายสัปดาห์หรือเป็นเดือน ๆ ในอากาศที่เย็นแห้ง บางแห่งอาจนำเบคอนมาต้มหรือรมควันด้วย โดยมากแล้ว เบคอนชนิดแห้งสดมักมีการนำไปทำให้สุกก่อนที่จะรับประทาน อนึ่ง เบคอนแบบต้มอาจนำมาทานได้เลย แต่บางท้องที่ก็อาจนำมาปรุงรสอีกก่อนรับประทาน
ไครซิสฟอร์ซ
รูปแบบการเล่น
เพาเวอร์-อัป อื่น ๆ ในภาชนะบรรจุไอเทม ประกอบด้วยระเบิดสำหรับยานรบของผู้เล่น (ที่สามารถบรรจุได้ถึงเก้าหน่วย) ตลอดจนสปีดอัปและสปีดดาวน์ที่สามารถปรับความเร็วของผู้เล่นได้ถึงห้าระดับ ระเบิดที่ยิงออกไปโดยผู้เล่นจะมีลักษณะที่แตกต่างกันโดยขึ้นอยู่กับชนิดของยานรบ
ความยากของเกม, จำนวนชีวิต และการควบคุม สามารถปรับแต่งได้บนหน้าจอปรับแต่งค่าของเกม รวมทั้งมีจุดเด่นในการทดสอบฟังเสียงได้เป็นอย่างดี
โครงเรื่อง
อาซูกะ และมายะ เป็นนักเรียนมัธยมทั่วไปที่อาศัยอยู่ในกรุงโตเกียว แม้ว่าพ่อแม่ของพวกเขาจะเป็นนักโบราณคดี แต่พวกเขาก็ใช้ชีวิตเยี่ยงสามัญชนทั่วไป
ทว่าในวันหนึ่ง ได้เกิดความฝันเหมือนลางไม่ดีขึ้นเหมือนกันทั้งสองพี่น้อง ที่ซึ่งกำลังจะกลายเป็นจริงขึ้นในอีกไม่นาน โดยมอนสเตอร์ทั้งเจ็ดที่จมลงไปในดินแดนแอตแลนติสและอารยธรรมโบราณที่ถูกทำลายลงไปเกือบทั้งหมดเมื่อ 10,000 ปีก่อนได้ฟื้นขึ้นมาในทันใด
อาวุธที่ทันสมัยไม่สามารถใช้ได้กับอาวุธที่แปลกประหลาดแห่งแอตแลนติส โลกทั้งโลกถูกปกคลุมในเปลวเพลิงแห่งสงคราม และแงื้อมมือแห่งความชั่วร้ายของมันได้คืบคลานสู่ประเทศญี่ปุ่นอย่างรวดเร็ว พ่อแม่ของอะซุกะและมายะที่ถูกจับในการโจมตี ได้เปิดเผยความจริงกับลูก ๆ ในช่วงเวลาที่พวกเขากำลังจะสิ้นใจว่าพวกเขาต่างไม่ใช่พ่อแม่ที่แท้จริงของอาซูกะและมายะ โดยในระหว่างการเดินทางเพื่อการสำรวจทางโบราณคดีบนเกาะร้างเมื่อ 17 ปีที่ผ่านมา ทั้งคู่ได้พบกับยานรบออราวิง ซึ่งเป็นเครื่องบินรบที่สร้างขึ้นโดยอารยธรรมโบราณแห่งอาณาจักรมู ที่ภายในยานรบมีระบบฟูมฟักชีวิตของทารกทั้งสอง แท้ที่จริงแล้ว อะซุกะและมายะเป็นเด็กจากกองทหารผู้กล้าแห่งอาณาจักรมู ที่ซึ่งได้ต่อสู้กับพวกแอตแลนติสเมื่อช่วง 10,000 ปีที่ผ่านมา
ทั้งอาซูกะและมายะ ต่างถูกปลุกให้ตื่นขึ้นสู่ชะตากรรมที่แท้จริงของตน พวกเขาเป็นแหล่งความหวังเดียวของมวลหมู่มนุษยชาติในการเผชิญกับกองทัพแห่งแอตแลนติส สองพี่น้องคู่นี้จึงได้ขึ้นยานรบออราวิง ที่แต่ละลำล้วนมีพลังที่ลึกลับ โดยพวกเขาได้บินเข้าสู่ทวีปที่ปกคลุมไปด้วยหมู่เมฆาอันมืดมิด
การพัฒนาและการตลาด
ไครซิสฟอร์ซเป็นเกมต้นฉบับจากบริษัทโคนามิ และไม่ใช่พอร์ตของเกมอาร์เคด นักแต่งเพลงสามคนสำหรับเกมนี้เป็นส่วนหนึ่งของโคนามิคูเกฮะคลับ และยังเคยทำงานเพลงให้กับเกมอาร์เคดอย่างไทรกอน
ในฐานะเกมยิงสุดท้ายของโคนามิสำหรับแฟมิคอม เกมดังกล่าวได้รับการพัฒนาเพื่อผลักดันข้อกำหนดของฮาร์ดแวร์ให้ถึงขีดจำกัด และใช้ชิปวีอาร์ซี4 แบบกำหนดเองของโคนามิ (ก่อนหน้านี้ใช้สำหรับกราดิอุส II เวอร์ชันแฟมิคอม) เพื่อให้สามารถเลื่อนสี่ทิศทางและบอสขนาดใหญ่ได้ อย่างไรก็ตาม เนื่องจากการเปิดตัวในช่วงปลายของอายุขัยของระบบแฟมิคอม โดยเป็นหนึ่งปีหลังจากซูเปอร์แฟมิคอม ไครซิสฟอร์ซจึงไม่ได้รับความนิยมอย่างที่โคนามิคาดหวังไว้
ทั้งนี้ เกมดังกล่าวมีคุณสมบัติการเลื่อนแบบพารัลแลกซ์
เกมดังกล่าววางจำหน่ายเมื่อวันที่ 27 สิงหาคม ค.ศ. 1991 ในประเทศญี่ปุ่นสำหรับเครื่องแฟมิคอม โดยที่เกมนี้ไม่เคยเปิดตัวนอกประเทศญี่ปุ่น
นอกจากนี้ มีเพลงประกอบเกมโดยเค็นอิจิ มัตสึบาระ อดีตสมาชิกของโคนามิคูเกฮะคลับ ที่ทำงานในคาสเซิลวาเนีย II: ไซมอนส์เควสต์ และคอนทราฟอร์ซ ซึ่งซาวด์แทร็กนี้ได้รวมอยู่ในชุดซีดีของโคนามิชูตติงคอลเลกชันที่วางจำหน่ายเมื่อวันที่ 22 กันยายน ค.ศ. 2011
การตอบรับและสิ่งสืบทอด
ไครซิสฟอร์ซได้รับการตอบรับที่ดีเป็นส่วนใหญ่จากนักวิจารณ์ การตอบสนองของสาธารณชนก็เป็นไปในเชิงบวกเช่นกัน ผู้อ่านนิตยสารแฟมิลีคอมพิวเตอร์แมกกาซีนชาวญี่ปุ่นโหวตให้เกมนี้ 20.3 คะแนนเต็ม 30 โดยแสดงว่ามีการติดตามความนิยมในฐานผู้ใช้แฟมิคอม ส่วนนักวิจารณ์ทั้งสี่คนของนิตยสารแฟมิซือมองว่าเกมนี้ "น่าทึ่ง" แต่ติเตียนการกระพริบเมื่อมีวัตถุบนหน้าจอและส่วนควบคุมมากเกินไป ขณะที่จอห์น สเชปาเนียก จากนิตยสารรีโทรเกมเมอร์ชื่นชมการใช้การเลื่อนแบบพารัลแลกซ์, ภาพที่สวยงาม, เพลงประกอบ, ระบบอาวุธ และความรวดเร็ว ในทำนองเดียวกัน นีล ซัลเวมีนี จากชมัปส์! (ซึ่งเป็นเน็ตเวิร์กคลาสสิกของเกมสปาย) ได้เสริมรูปแบบการเล่นที่ดุเดือด, การเล่นแบบร่วมมือกัน, กราฟิก และเพลงประกอบที่รวดเร็ว
นอกจากนี้ ออราวิงได้ปรากฏตัวในฐานะเครื่องบินที่สามารถเล่นได้ในซีรีส์แอร์ฟอร์ซเดลตาของโคนามิ
ทางหลวงสหรัฐหมายเลข 21
ทางหลวงสหรัฐหมายเลข 21 (U.S. Route 21 ย่อเป็น US 21) เป็นทางหลวงสหรัฐแนวเหนือ-ใต้ มีระยะทาง 394 mi จากอุทยานรัฐฮันติงไอส์แลนด์ (Hunting Island State Park) รัฐเซาท์แคโรไลนา ถึงเมืองวิทวิลล์ รัฐเวอร์จิเนีย
กาญจนิการ์
กาญจนิการ์ เป็นไม้ยืนต้นในวงศ์ Bignoniaceae ไม่ผลัดใบ ดอกช่อ มีดอกย่อยสีขาวจำนวนมาก โคนกลีบดอกเป็นหลอดเรียวยาว ขอบกลีบหยักเว้าและย่น ผลเป็นฝักรูปทรงกระบอก แห้งแล้วแตก เมล็ดแบนและมีปีกบาง ๆ ออกดอกเดือนธันวาคมถึงกุมภาพันธ์ และยังเป็นดอกไม้ประจำจังหวัดกาญจนบุรี ชื่อสปีชีส์ตั้งเป็นเกียรติแก่ Paget ผู้เก็บตัวอย่างครั้งแรกจากกรุงเทพมหานครเมื่อ พ.ศ. 2446 ส่วนชื่อสกุลตั้งเป็นเกียรติแก่ศาสตราจารย์ ดร. ธวัชชัย สันติสุข
แคสปาร์ ไวน์เบอร์เกอร์
ไวน์เบอร์เกอร์ในฐานะรัฐมนตรีว่าการกระทรวงกลาโหม ดำเนินยุทธศาสตร์ม้วนกลับต่อลัทธิคอมมิวนิสต์ของสหภาพโซเวียต ซึ่งหลีกเลี่ยงขยายความขัดแย้งกับสหภาพโซเวียต และรักษาสภาวะที่เป็นอยู่ เขามองว่าที่ผ่านมาสหภาพโซเวียตทุ่มทรัพยากรมหาศาลให้กับภาคการทหาร และละเลยภาคเศรษฐกิจและการศึกษา จนทำให้สังคมอยู่ในความลำบาก พวกเขาจะไม่อาจรักษาผลผลิตทางทหารได้ดังที่เคย ท้ายที่สุด โซเวียตก็จะล่มสลายด้วยตัวของมันเอง
ไวน์เบอร์เกอร์เป็นผู้กำกับดูแลการฟื้นฟูแสนยานุภาพของสหรัฐหลายโครงการ อาทิโครงการเครื่องบินทิ้งระเบิด B-1B และโครงการ "600-ship Navy" เพื่อเพิ่มจำนวนเรือทหารของกองทัพเรือสหรัฐ หลังจากที่ถูกลดขนาดภายหลังสงครามเวียดนาม ความพยายามของเขาก่อให้เกิดแรงกดดันด้านอุตสาหกรรมเศรษฐกิจ-ทหาร ซึ่งเกี่ยวโยงถึงจุดเริ่มต้นของเปเรสตรอยคา และจุดจบของสงครามเย็น
อ้างอิง
19172006
การเข้ารหัสแชนนอน–ฟาโน
รหัสแชนนอน-ฟาโน
สังเกตว่า แผนภูมิต้นไม้นี้เริ่มต้นจากราก และ แตกกิ่งลงไปจนถึงบัพปลาย จึงเรียกเป็นการสร้างจาก บนลงล่าง(top down) ซึ่งจะสวนทางกับ รหัสฮัฟแมน ซึ่งสร้างจาก ล่างขึ้นบน(bottom up)
ตัวอย่าง
สมมติเรามีข้อความซึ่งประกอบด้วยสัญลักษณ์(ตัวอักษร) เพียง 5 ตัวคือ A,B,C,D,E และปรากฏอยู่ในข้อความด้วยความถี่แสดงดังตาราง
ตัวอักษรในรูป a. เรียงตามความถี่มากไปน้อย ถัดมาในรูป b. เราแบ่งตัวอักษรออกเป็นสองกลุ่มให้มีความถี่รวมแต่ละกลุ่มใกล้เคียงกันมากที่สุด พิจารณากรณี จะเห็นว่ากรณี 2 นั้นแบ่งกึ่งกลางกว่า เช่นเดียวกัน {C,D,E} แบ่งเป็น {C} และ {D,E} ในรูป c. และสุดท้ายได้ต้นไม้แทนรหัสในรูป d.
บิต ต่อ สัญลักษณ์(อักษร)
ปราสาทคูมาโมโตะ
ปราสาทคูมาโมโตะ  (熊本城 (Kumamoto-jō)) เป็นปราสาทสถาปัตยกรรมแบบญี่ปุ่น ตั้งอยู่ในเขตชูโอ นครคูมาโมโตะ ในจังหวัดคูมาโมโตะ จัดเป็นปราสาทมีใหญ่เป็นอันดับ 3 ของญี่ปุ่น
ปราสาทคูมาโมโตะได้เริ่มสร้างขึ้นอย่างจริงจังจนเสร็จสมบูรณ์ในปี ค.ศ. 1601 โดยดำริของ คาโต คิโยมาซะ เจ้าแห่งคูมาโมโตะ เพื่อใช้เป็นป้อมปราการ จนแล้วเสร็จในปี ค.ศ. 1607 พื้นที่อาณาบริเวณของปราสาทยาวประมาณ 9 กิโลเมตร ตัวปราสาทมีป้อมปืน 49 ป้อม ประตูป้อมปืน 18 ประตู และประตูขนาดเล็ก 29 ประตู มีหอคอยสูง 2 หอ ทำให้สามารถมองได้รอบทิศจากมุมสูง หอใหญ่จะสูง 30.3 เมตร หอเล็กสูง 19 เมตร ปราสาทหลังเดิมถูกเพลิงไหม้เสียหายในปี ค.ศ. 1877 ต่อมาได้สร้างใหม่ในปี ค.ศ. 1960
ระเบียงภาพ
ภาพยุคเก่า
การลอบวางเพลิง
การลอบวางเพลิง เป็นอาชญากรรมโดยเจตนา โดยไตร่ตรองไว้ก่อน และโดยกลั่นแกล้ง วางเพลิงเผาอาคาร ท้องที่รกร้างว่างเปล่า ถังขยะ ยานพาหนะ หรือทรัพย์สินอย่างอื่น ด้วยความมุ่งหมายที่จะก่อความเสียหาย ซึ่งอาจแยกจากกรณีอื่น เช่น การเผาไหม้เกิดเอง และไฟป่าตามธรรมชาติ การลอบวางเพลิงมักเกี่ยวข้องกับอัคคีภัยที่ก่อแก่ทรัพย์สินของผู้อื่นหรือของตนเองโดยไตร่ตรองไว้ก่อนเพื่อเอาค่าสินไหมทดแทนจากการประกันภัย
ผู้ก่ออาชญากรรมการลอบวางเพลิงนั้น เรียก ผู้ลอบวางเพลิง ซึ่งมักใช้สารเร่งไฟ (เช่น แก๊สโซลีน หรือเคโรซีน) เพื่อก่อประกายไฟ ขับดันไฟ และกำหนดทิศทางไฟ
วิเวียน สฺวี
วิเวียน สฺวี (, 徐若瑄, พินอิน: Xú Ruòxuān, เวด-ไจลส์: Hsu Jo-hsüan, ビビアン・ス) นักแสดง, นางแบบและนักร้องหญิงที่มีชื่อเสียงชาวไต้หวัน เกิดเมื่อวันที่ 19 มีนาคม ค.ศ. 1975 ที่ใจกลางกรุงไทเป ประเทศไต้หวัน มีชื่อจริงว่า สฺวี รั่วเซฺวียน (徐淑娟)
เข้าสู่วงการบันเทิง ด้วยการชนะรางวัล "Talented Beautiful Girl" ที่จัดขึ้นโดยสถานีโทรทัศน์ซีทีเอส ของไต้หวัน เมื่อปี ค.ศ. 1990 ซึ่งในขณะนั้น เธอทำงานเป็นพนักงานส่งอาหารทางจักรยาน ในปีเดียวกันนี้เธอได้เข้าเป็น 1 ใน 3 สมาชิกเกิร์ลกรุ๊ป Girls ซึ่งถือเป็นก้าวแรกในวงการบันเทิง
ต่อมาในปี ค.ศ. 1995 ได้เดินทางสู่ประเทศญี่ปุ่น มีผลงานเป็นละครโทรทัศน์เรื่อง Miss Diamond ของเครือข่ายสถานีโทรทัศน์อาซาฮี พร้อมกับมีผลงานโฆษณาหลายชิ้น ต่อมาในเดือนเมษายน ปี ค.ศ. 1996 จึงได้มีอัลบั้มเพลงเป็นชุดแรก คือ 天使想 ซึ่งในช่วงต้นของการใช้ชีวิตอยู่ที่ประเทศญี่ปุ่นของเธอไม่ราบรื่น เพราะไม่สามารถสื่อสารภาษาญี่ปุ่นได้ ทำให้ได้รับความกดดันและพบอุปสรรคต่าง  ๆ
ในช่วงเวลาเดียวกันเธอมีผลงานเป็นนางแบบ Photobook ภาพนู้ด 2 ชุด คือ Angel ในปี ค.ศ. 1995 และ Venus ในปี ค.ศ. 1996
นอกจากนี้แล้วเธอยังมีความสามารถด้านการเขียนเนื้อเพลงอีกด้วย โดยได้รับการยอมรับในวงกว้าง เมื่อเป็นผู้แต่งเนื้อเพลง Cute Woman ให้กับ เจย์ โช และเขียนอีก 2 เพลงในอัลบั้มของ อู๋ เจี้ยนห่าว หรือ แวนเนสแห่งวงบอยแบนด์ F4 อีกด้วย ซึ่งเนื้อเพลงของเธอมีจุดเด่น คือ การใช้คำเรียบง่ายแต่เข้าถึงอารมณ์
ในปี ค.ศ. 2010 เธอได้กลับเข้าสู่วงการบันเทิงของญี่ปุ่นอีกครั้งหลังจากห่างหายมานาน 7 ปี
สราวุธ อินทรพรหม
สราวุธ อินทรพรหม ประกอบอาชีพอยู่ในวงการบันเทิงไทยมาตั้งแต่เรียนจบนิเทศศาสตร์ มหาวิทยาลัยธุรกิจบัณฑิตย์ ทั้งเขียนบทภาพยนตร์ (เคยเขียนบทภาพยนตร์ร่วมในเรื่อง ขุนแผน) เป็นคนเบื้องหลัง ทำภาพยนตร์สั้น และแสดงละคร ฯลฯ
ต่อมา ได้กำกับภาพยนตร์การ์ตูนเรื่องยาว Boyfriend the movie ที่ใช้เวลาเขียนเอาทีละภาพด้วยตัวคนเดียวกว่า 1 ปี เข้าฉายที่โรงภาพยนตร์ HOUSE RCA และได้รับเชิญเข้าฉายในเทศกาลภาพยนตร์ Asian Queer Film and Video Festival Japan  2009
หลังจากนั้น ก็ได้ระดมทุนสร้างภาพยนตร์จากหลายแหล่ง เพื่อผลิตภาพยนตร์อินดี้เรื่อง "เซ็งเป็ด" นำแสดงโดย การ์ตูน อินทิรา ,ณัฐพล นิลภูมิ และ อธิวัฒน์ ลำกูล ซึ่งเป็นภาพยนตร์ที่ดัดแปลงมาจากนวนิยายเรื่องดังในอินเทอร์เน็ต โดยใช้ทุนส่วนตัวในการสร้าง  เข้าฉายที่ "โรงภาพยนตร์ลิโด" เพียงแห่งเดียว  แต่สามารถทำรายได้มาก จนถือว่าเป็นหนังอินดี้ที่ทำเงินมากที่สุดในประเทศไทย  ต่อมา ถูกจัดจำหน่ายเป็น DVD และเป็นภาพยนตร์อินดี้ที่มียอดขายสูงติดอันดับต้นๆ
จากความสำเร็จของภาพยนตร์เซ็งเป็ดนี้ ทำให้คุณสราวุธ ได้รับการติดต่อจากบริษัท pacific island film ให้มากำกับภาพยนตร์จอเงินเป็นเรื่องแรก นั่นคือเรื่อง "ตายทั้งกลม" ซึ่งเป็นภาพยนตร์สยองขวัญ  นำแสดงโดย แนนนี่ GirlyBerry, ฟรอยด์ ณัฏฐพงษ์ ชาติพงษ์ และ อธิวัฒน์ ลำกูล  โดยได้ทีมงานมืออาชีพจากหนังใหญ่มากมายมาร่วมงาน เข้าฉายในปี 2553 หนังประสบความสำเร็จด้านคำชมและรายได้  อีกทั้งยังได้รับการติดต่อขอซื้อจากบริษัทต่างประเทศหลายแห่ง
หลังจากภาพยนตร์เรื่องตายทั้งกลม คุณสราวุธได้รับการทาบทามจากไทยทีวีสีช่อง3 ให้มากำกับหนังดังสุดสัปดาห์เรื่อง  “ซุปตาร์สตรอเบอร์รี่”  ซึ่งวันอาทิตย์ที่ 12 ธันวาคม 2553 นำแสดงโดย ไอซ์ ศรัณยู วินัยพานิช, มิ้นท์ เพชรา วงศ์วาสนา , ธัญญ์วาริน สุขะพิสิษฐ์ , โซเฟียลา , ดีเจโป้ง และดาราอีกคับคั่ง ประสบความสำเร็จด้านเรทติ้งและคำชมจากผู้ชม จนเป็นกระแสพูดถึงอย่างมากในอินเทอร์เน็ต ถึงเนื้อหาที่เสียดสีวงการบันเทิงไทย
ในปี 2556 คุณสราวุธได้ลงทุนก่อตั้งบริษัทผลิตภาพยนตร์ของตัวเอง ในนามบริษัท demon 666 production ซึ่งมีแนวคิดในการผลิตภาพยนตร์แนวใหม่ ไม่จำเจ ขายไอเดียและความแปลกใหม่ โดยประเดิมด้วยภาพยนตร์อินดี้ ขนาดเล็กเรื่องแรกคือ "Tiger and Wolf หล่อลากไส้" ซึ่งเป็นภาพยนตร์แนวแฟนตาซี ผสมผสานระหว่างคนแสดงจริงกับ animation สไตล์ญี่ปุ่น ซึ่งถือเป็นการสร้างสีสันให้กับวงการภาพยนตร์ไทยอย่างมาก นำแสดงโดย กานต์ กุลานุพงศ์, ต้น ณัฐวัตร ดีวงกิจ (ต้น AF7) , ฐิติกานต์ สิทธิสัมพันธ์  , แชมป์ วศิษฎ์ ผ่องโสภา เข้าฉายแบบจำกัดโรง
ในปี 2557 คุณสราวุธ ได้เปิดตัวภาพยนตร์อินดี้ ขนาดเล็กเรื่องใหม่ เป็นแนวที่แตกต่างจากผลงานที่ผ่านมาอย่างสิ้นเชิง โดยเป็นแนวดราม่า จิตวิทยา จริงจัง และผสมผสานกับความเป็นหนังอาร์ต ในชื่อเรื่องว่า "ครูและนักเรียน Teacher and Student" สะท้อนปัญหาสังคมและการเมือง นำแสดงโดย  ตั้ม มานินพันธุ์ ภิญโญปิยวิศว์ , อาร์ กฤษตฌาพนธ์ ธนะนารา , อาร์ม ปิระมิตร อรุณศรี  ฉายแบบจำกัดโรงเพียง 2 โรง  แต่ประสบความสำเร็จด้านรายได้เกินคาดอย่างมาก
ในปี 2558 คุณสราวุธ ได้สร้างภาพยนตร์อินดี้ ขนาดเล็กเรื่อง "Father and Son" เป็นภาพยนตร์ดราม่า เนื้อหาเกี่ยวกับความสัมพันธ์พ่อลูก และปมเรื่องชายรักชาย ซึ่งเป็นภาพยนตร์แนวเพศที่สามเรื่องแรกของไทยที่ได้เรท ฉ20 (ต่ำกว่า 20 ปีห้ามดูเด็ดขาด) สร้างปรากฏการณ์ใหม่ให้กับวงการภาพยนตร์ไทย  เป็นที่พูดถึงในสังคมวงกว้าง และได้รับเสียงตอบรับในแง่ความสมจริง ถึงการพูดประเด็นเรื่องเพศสัมพันธ์อย่างตรงไปตรงมา นำแสดงโดย แบงค์  ธนาพล ประสงค์ทรัพย์ , เฟรชชี่  ตวงภพ  ตัญเจริญ , กานต์  กุลานุพงศ์ , เอมีน สิริตา , เธโอ  ชิระ  จีระกุลชาญ   ซึ่งประสบความสำเร็จด้านรายได้เกินคาดอย่างมาก จากการฉายเพียง 4 โรง
ผลงาน
ปี 2545 ร่วมเขียนบทภาพยนตร์เรื่อง ขุนแผน
ปี 2552 กำกับภาพยนตร์เรื่อง เซ็งเป็ด
ปี 2553 กำกับภาพยนตร์เรื่อง ตายทั้งกลม
ปี 2553 กำกับละครเรื่อง ซุปตาร์สตอเบอรี่
ปี 2554 กำกับภาพยนตร์เรื่อง หนังผี
ปี 2557 กำกับภาพยนตร์เรื่อง Teacher and Student
ปี 2558 กำกับภาพยนตร์เรื่อง Father and Son
วอลเลย์บอลหญิงชิงแชมป์ยุโรป รุ่นอายุไม่เกิน 19 ปี
วอลเลย์บอลหญิงชิงแชมป์ยุโรป รุ่นอายุไม่เกิน 19 ปี (Women's U19 Volleyball European Championship) หรือในชื่อเดิม วอลเลย์บอลเยาวชนหญิงชิงแชมป์ยุโรป (Women's Junior European Volleyball Championship) ระหว่างปี ค.ศ. 1966 – ค.ศ. 2012 เป็นการแข่งขันวอลเลย์บอลสำหรับนักกีฬาที่มีอายุไม่เกิน 19 ปี จัดขึ้นโดยสมาพันธ์วอลเลย์บอลยุโรป (ซีอีวี) การแข่งขันครั้งแรกจัดขึ้นในปี ค.ศ. 1966 และจัดขึ้นทุก ๆ 2 ปี
การแข่งขันครั้งล่าสุดจัดขึ้นที่ประเทศมาซิโดเนียเหนือ ทีมที่ชนะเลิศคือ ทีมชาติอิตาลี และการแข่งขันครั้งต่อไปจัดขึ้นที่ประเทศสกอตแลนด์ และประเทศไอร์แลนด์ในปี ค.ศ. 2022
ไรส์ (อัลบั้มแทยัง)
ไรส์ (Rise, มักเขียน RISE) เป็นสตูดิโออัลบั้มชุดที่สองของนักร้องชาวเกาหลีใต้ แทยัง สมาชิกวงดนตรีเคป็อป บิกแบง ออกจำหน่ายในวันที่ 3 มิถุนายน ค.ศ. 2014 ต่อจากอัลบั้มแรก โซลาร์ (2010) ไรส์ กลายเป็นอัลบั้มเคป็อปอันดับที่สามที่เข้าชาร์ตบิลบอร์ด 200 นี้ได้ประจำปี ค.ศ. 2014 โดยเปิดตัวที่อันดับ 112 อัลบั้มยังขึ้นอันดับหนึ่งในชาร์ตบิลบอร์ดเวิลด์อัลบั้มชาร์ต และฮีตซีกเกอส์อัลบั้มชาร์ต ในเกาหลีใต้ อัลบั้มยังเปิดตัวที่อันดับที่หนึ่งบนแกออนอัลบั้มชาร์ตด้วย
เบื้องหลังและการบันทึกเสียง
"รินการีนกา" เป็นซิงเกิลแรกจากอัลบั้มนี้ โดยออกจำหน่ายล่วงหน้าก่อนออกจำหน่ายอัลบั้มเมื่อวันที่ 8 พฤศจิกายน ค.ศ. 2013 เพลงเป็นแนวฮิปฮอปและอีดีเอ็ม โดยขึ้นอันดับสูงสุดที่ 6 ในเกาหลีใต้ อย่างไรก็ตาม หลังจากอัลบั้มวางจำหน่ายในวันที่ 3 มิถุนายน 2014 ซิงเกิลต่าง ๆ ในอัลบั้มก็เน้นไปทางอาร์แอนด์บีมากขึ้น แทยังกล่าวว่า มีการเปลี่ยนแปลงแนวดนตรีในระหว่างการบันทึกเสียง เหตุเพราะต้นสังกัดของเขา วายจีเอนเตอร์เทนเมนต์ ไม่พอใจกับเพลงที่เขากำลังทำอยู่
รายพระนามพระมหากษัตริย์อิตาลี
รายพระนามพระมหากษัตริย์แห่งราชอาณาจักรอิตาลี ตั้งแต่การรวมชาติอิตาลีในปี ค.ศ. 1861 ไปจนถึงการลงประชามติเปลี่ยนแปลงการปกครองไปใช้ระบอบสาธารณรัฐอิตาลีในปี ค.ศ. 1946
อ้างอิง
Liste der Staatsoberhäupter Italiens Lista över Italiens statsöverhuvuden
วัดโพธิญาณ (จังหวัดพิษณุโลก)
วัดโพธิญาณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน่านในตำบลหัวรอ อำเภอเมืองพิษณุโลก จังหวัดพิษณุโลก
ประวัติ
ต่อมาถึงในสมัยกรุงศรีอยุธยาตอนปลายและสมัยกรุงธนบุรี เมืองพิษณุโลกถูกทำลายจากภัยสงคราม ทำให้วัดโพธิญาณมีสภาพเป็นวัดร้างมากว่าร้อยปี จนเมื่อ พ.ศ. 2460 พระอาจารย์โต้ได้ธุดงค์มาปักกลดบริเวณซากโบราณสถานวัดร้างนี้ หมื่นชำนาญนิติเพชร (จ่าคร้าม ผลเกิด) พร้อมด้วยชาวบ้านจึงได้นิมนต์พระอาจารย์โต้ให้อยู่จำพรรษา ณ วัดร้างแห่งนี้และร่วมกันบูรณะปฏิสังขรณ์ จนตั้งวัดเมื่อวันที่ 11 พฤษภาคม พ.ศ. 2474 ได้รับพระราชทานวิสุงคามสีมาเมื่อวันที่ 16 กรกฎาคม พ.ศ. 2513
เสนาสนะและโบราณวัตถุ
พระประธานของอุโบสถมีนามว่า หลวงพ่อเพชรกลับประทานพร เป็นพระพุทธรูปศิลปะเชียงแสนสิงห์หนึ่ง ซึ่งหล่อขึ้นใหม่ด้วยโลหะสำริดย้อนยุคแบบโบราณขนาดหน้าตัก 5 ศอก 1 คืบ 5 นิ้ว มีพุทธลักษณะประทับนั่งขัดสมาธิเพชรกลับ พระบาทซ้ายทับพระบาทขวา พระหัตถ์ขวาแสดงปางสมาธิ พระหัตถ์ซ้ายวางเหนือพระทรงแสดงปางประทานพร บริเวณฐานชุกชีของพระพุทธรูปทำเป็นโพรงเตี้ย ๆ ให้คนได้เข้าไปลอด ตามความเชื่อว่าจะรอดปลอดภัยจากสิ่งอันตรายต่าง ๆ